22.5.2023
FI
Euroopan unionin virallinen lehti
L 134/101
LIITE 3
LUONNOS
YHDISTYNEEN KUNINGASKUNNAN YKSIPUOLINEN JULISTUS ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN EROAMISESTA EUROOPAN UNIONISTA JA EUROOPAN ATOMIENERGIAYHTEISÖSTÄ TEHDYLLÄ SOPIMUKSELLA PERUSTETUSSA SEKAKOMITEASSA, annettu ... päivänä ...
kuuta 2023, markkinavalvonnasta ja täytäntöönpanosta Yhdistynyt kuningaskunta palauttaa mieleen sitoumuksensa varmistaa vankka markkinavalvonta- ja täytäntöönpanojär­ jestelmä niiden ainutlaatuisten järjestelyjen yhteydessä, joista on sovittu Euroopan unionin kanssa Windsorin kehyssopimuksen (9) mukaisesti kaupan suojaamiseksi Yhdistyneen kuningaskunnan sisämarkkinoilla sekä PohjoisIrlannin aseman suojelemiseksi Yhdistyneen kuningaskunnan tullialueella, samalla kun varmistetaan Euroopan unionin sisämarkkinoiden ja tulliliiton eheys.
Yhdistynyt kuningaskunta korostaa, että täytäntöönpanon on oltava tehokasta sen varmistamiseksi, että kaupan alan toimijat eivät käytä väärin näitä uusia Yhdistyneen kuningaskunnan sisäisiä kauppajärjestelyjä tavaroiden siirtämiseksi Euroopan unioniin.
Markkinavalvonta Yhdistynyt kuningaskunta tunnustaa markkinavalvonnan sekä markkinavalvontaviranomaisten ja muiden toimivaltaisten viranomaisten työn merkityksen näiden tavoitteiden saavuttamisessa.
Yhdistynyt kuningaskunta aikoo näin ollen jatkossakin varmistaa, että kyseiset viranomaiset esittävät toimintaohjelman turvallisuuden ja vaatimustenmukaisuuden edistämiseksi, mukaan lukien yritysten kanssa tehtävä yhteistyö sen varmistamiseksi, että ne ovat tietoisia velvoitteistaan, asiakirjojen arviointi ja tarvittaessa markkinoilla olevien tuotteiden tarkastaminen.
Yhdistynyt kuningaskunta aikoo jatkossakin — kehittää markkinavalvontaviranomaisten ja muiden toimivaltaisten viranomaisten valmiuksia ja kapasiteettia; — parantaa tuoteturvallisuusriskien arviointimenetelmiä; — varmistaa, että asiaankuuluvilla viranomaisilla on tarvittavat valtuudet toteuttaa tehokkaita valvontatoimia Yhdistyneen kuningaskunnan ja Euroopan unionin välisellä kansainvälisellä rajalla; — tukea asiaankuuluvien viranomaisten riskiperusteisia ja tiedusteluun perustuvia toimia, mukaan lukien asianmukaiset tarkastukset ja pistokokeet, sovellettavien vaatimusten noudattamisen tarkastamiseksi; — hyödyntää vankkaa tiedustelutietoa ja tiedonkeruuta, jotta voidaan varmistaa yksityiskohtainen näyttö kehittymässä olevien riskien tunnistamiseksi, mukaan lukien mahdollisista siirroista Euroopan unioniin; — hyödyntää tarkkoja ja yksityiskohtaisia tietoja toimintapoliittisia ja täytäntöönpanopäätöksiä varten; ja — jakaa ja vastaanottaa markkinavalvontaviranomaisten ja muiden toimivaltaisten viranomaisten toteuttamia vaatimustenmukaisuustoimia koskevia tietoja asiaankuuluvien tietojärjestelmien kautta.
Yhdistynyt kuningaskunta jatkaa myös muilla markkinoilla toimivien markkinavalvontaviranomaisten kanssa tehtävän yhteistyön tukemista markkinavalvonnan yhteysviraston kautta.
Täytäntöönpano Tehokas täytäntöönpano ei edellytä uusia tarkastuksia tai valvontaa Pohjois-Irlannin ja Irlannin välisellä rajalla, vaan se merkitsee asiaankuuluvien Yhdistyneen kuningaskunnan viranomaisten tehostettua toimintaa kansainvälisten parhaiden käytäntöjen mukaisesti ja tarvittaessa yhteistyössä Euroopan unionin ja jäsenvaltioiden viranomaisten kanssa, jotta voidaan suojella Yhdistyneen kuningaskunnan sisämarkkinoita ja Euroopan unionin sisämarkkinoita ja tulliliittoa sekä torjua tehokkaasti muun muassa järjestäytyneiden rikollisryhmien harjoittamaa laitonta toimintaa ja salakuljetusta.
(9) Ks. yhteinen julistus N:o .../2023.